《送严伯长教授邑庠任满》
宋代·陈著

手扬教铎下龙汀，三载从容擅最称。
禄釜半虚家继廪，书窗独最仕如僧。
狎曾问字春风坐，惜欠论心夜雨镫。
此去兰台芸阁邃，尚须时寄一溪藤。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。